Document ID: /roh_data/filtered/fineweb-2-filterrobots_roh.jsonl.gz/7482

Necessari èn stadas 159 vuschs. Cunquai resta May scheffa da partida e primministra.In nov votum da disfidanza po ussa betg pli vegnir tschentà aifer in onn.
La raschun per il votum da disfidanza è la dispita davart la cunvegna dal Brexit ch'ils represchentants da la Gronda Britannia han negozià cun l'UE a Brüssel.
May ha mess sin glatsch la votaziun davart il deal dal Brexit en il parlament perquai ch'ella sto temair ch'i detti ina terrada. Quai ha fatg ch'il butschin è ì surora.
Tranter ils Tories bugli dapi il referendum dal Brexit dal zercladur 2016 quai per il dretg curs per sortir da l'Uniun europeica la fin da mars. Surtut ils sceptichers da l'Europa rinfatscha a May da ceder memia spert tar las tractativas cun l'UE.
RR novitads 23:00